જૂઠા ભક્તો વિરુદ્ધ પરમેશ્વરના પગલાં વિષે ભવિષ્યવાણી ભાખતા, સફાન્યાહ ૧: ૪ - ૬ કહે છે કે “હું મારો હાથ યહુદાહ પર તથા યરૂશાલેમના સર્વ રહેવાસીઓ પર લંબાવીશ; હું બઆલના શેષને, ને કમારીમના નામને તથા તેમના યાજકોને નષ્ટ કરીશ; અને ઘરની અગાશી પર જઈને આકાશના સૈન્યની ભક્તિ કરનારાઓને; અને યહોવાહની આગળ સોગન ખાનારા છતાં માલ્કામને નામે પણ સોગન ખાય છે તેવા ભક્તોને; તથા યહોવાહનું અનુસરણ ન કરતાં તેનાથી વિમુખ થએલાઓને; અને જેઓએ યહોવાહની શોધ કરી નથી, કે તેની સલાહ પૂછી નથી તેઓને હું નષ્ટ કરીશ. ” યહોવાહનો હાથ યહુદાહ અને યરૂશાલેમના લોકો વિરુદ્ધ લંબાવવામાં આવ્યો હતો.